**LÜHENDID**

**Lühendades üldjuhul punkti ei kasutata.**

Kui lühend **langeb kokku mingi sõnaga**, siis tavaliselt **piisab sisepunktist**:

**e.m.a k.a s.o**

Kui liitsõna lühendatakse nii, et jääb alles esimese sõna iseloomulik algusosa, siis **tuleb kasutada sidekriipsu:**

**rg-kood sots-dem kv-juht**

Kui lühendatav sõna või fraas algab suure tähega, siis tehakse sellest suurtähtlühend ehk akronüüm**:**

 **ÜRO AK TLÜ**

kui aga väikese algustähega, siis tavaliselt väiketähtlühend, aga vahel traditsioonile toetudes suurtähtlühend:

**jne st tk** aga **E T K N R AS**

Kui lühendit on vaja käänata, siis väiketähtlühendile lisatakse sidekriipsuga käändelõpp ja/või mitmuse tunnus. Eeldatakse, et lühendit loetakse välja sõnana:

**lk-le lk-dele a-l a-tel a-id**

Suurtähtlühendi käänamisel eeldatakse, et lugemisel jääb see lühendiks. Lõpu või mitmuse tunnuse võib lisada ilma sidekriipsuta. Lisada võib ka tüvehääliku, mis lihtsustab lugemist.

 **AS-is** või **ASis** või **AS-s** või **ASs**

 **OÜks OÜdele** (võrdle: aü-tele)

# 1. Millised lühendeist nõuavad sise- või lõpupunkti, millised sidekriipsu?

# Kas tead kõikide tähendust?

st ka eKr regnr ms joon jt va tk sotsdem ik

maj (meie ajaarvamise järgi) majprof ja aü rmtk sa nö

**2. Pane õigesse käändesse, aga jäta lühendiks. Kasuta erinevaid võimalusi**

|  |  |  |  |
| --- | --- | --- | --- |
|  | **need** | **sellele** | **nendest** |
| tk |  |  |  |
| nr |  |  |  |
| AS |  |  |  |
| a |  |  |  |
| MM |  |  |  |
| prof |  |  |  |
| ÜE |  |  |  |
| aü |  |  |  |

1. **Lisa lühendile käändelõpp, kui vaja, siis ka mitmuse tunnus, selguse mõttes tüvevokaal**

Ta võistles maailmameistrivõistlustel (MM     ). Ootan järgmisi MM     Euroopa Liidu (EL     ) valitsusjuhid kohtusid Oslos.

Kaheaastane leping EAS     Tuleb lähtuda ISO

Sõitis USA     ; külastas USA

Olin LAV     ; läks LAV     Lugeda lk     6-8. Toetuse määramise korda vaadake §      4 või 5.

AIDS     nakatunute arv. Kaks ATV      sõitjat.

**Seadustele viitamisel** kasutatakse lühendeid **lg** – *lõige*, **p** – *punkt*, **art** – *artikkel* ja tähis **§** - *paragrahv*.

Tähisele/lühendile järgneb alati tühik.

Käänamisel lisatakse lühenditele sidekriipsuga käändelõpp alates sisseütlevast, omastava tüvevokaali ei lisata. Käändesse pannakse ainult loetelu viimane liige, eelmisi loetakse omastavas käändes.

Nt: §-s 5; § 5 lg-s 2 (paragrahvi 5 lõikes 2); § 5 lg 2 p-s 3 (paragrahvi 5 lõike 2 punktis 3)

Mitmuse tunnus on loetelu puhul vajalik.

Nt: §-d 5, 6 ja 8; § 6 lg-tes 2 ja 3; p-des 4, 7 ja 9

Sobimatu on kunagine tarvitusviis väljendada mitut paragrahvi kahe §-märgiga.

**NB!** *või* nõuab ainsust (p-s 4 või 5)

Kahest või enamast komasid sisaldavast loetelurühmast koosnevas loetelus tuleb loetelurühmad eraldada semikooloniga ja viimase rühma ees on sidesõna *ning*.

Nt: ...on sätestatud §-des 2, 3 ja 4; § 8 lg-tes 3 ja 5; §12 lg 3 p-s 1 ning §-s 12.

**Seadusenimetuste lühendeid** sobib kasutada vaid juriidilistes ja erialastes tekstides:

PS – Eesti Vabariigi põhiseadus, RHS – riigihangete seadus,

MKS – maksukorraldusseadus, SMS – sotsiaalmaksuseadus,

HMS – hasartmänguseadus, aga HmMS – hasartmängumaksuseadus

HiS – hinnaseadus, PalS – palgaseadus.

NUMBRID JA ARVSÕNAD

* Tekstis kirjutatakse tavaliselt arvsõnad 1-10 sõnadega.
* Kui tekstis on palju erinevaid arve lähestikku, kirjutatakse kõik numbritega.
* Arvu kirjutamisel tuleb sõna *tuhat* vastava numbriga kirjutada (mitte 7 tuh). Kasutada sobib sõnu *miljon, miljard* ja nende lühendeid (5 mln e 5 miljonit).
* Koos mõõtühikute lühendite või tähistega kirjutatakse arvud numbritega.
* Arvu ja mõõtühiku lühendi või tähise vahel on tühik.

* Protsendi, kraadi, nurgaminuti ja -sekundi tähise ning numbri vahele tühikut ei jäeta, tühikut ei jäeta ka täpsustava tähe ja numbri vahele (10%, 6°, Kiili 14a, Vb klass).

 ***Vale******Õige***

 üheksa % 9%

 käesolevas §-s käesolevas paragrahvis

 kolmteist m 13 m

##  ● Eelnevaga kokku -teist, -kümmend ja -sada, kõik ülejäänu lahku.

1. **Kirjuta sõnadega** (seda vaja nt lepingutes või arvetel summa väljendamiseks)

6 237 106 .....................................................................................................................

 .....................................................................................................................

Põhiarvsõna mitu? mitme? mitut? mitmesse? **mitmes?** **punktiTA**

 (näitab mitu midagi on, viitab paljususele)

 Järgarvsõna **mitmes**? mitmenda? mitmendat? mitmendasse **punktiGA**

 (näitab järjekorda: mitmes miski on, viitab ühele objektile)

Kakskümmend kaks (mitu?) sekundit. 22 sekundit

Kahekümne teises (mitmendas?) korteris oli veeavarii. 22. korteris

Kuues (mitmes?) korteris pole veel sooja vett. 6 korteris

Heide toimus kuuendal (mitmendal?) sekundil. 6. sekundil

KÄÄNDELÕPUD NUMBRITE JÄREL

Numbriga kirjutatud arvule ei lisata üldjuhul käändelõppu ega muid tunnuseid. Arvu käändelõpule viitab arvu järel asetsev põhisõna: 14 inimese**le** või 14 inimest.

 ***Vale Õige***

2020-ndal aastal 2020. aastal

 64-le kanalile 64 kanalile

30st kandideerijast 30 kandideerijast

90ndatel aastatel 90. aastatel

### Arvsõna lõpus näidatakse käändelõppu ainult siis, kui

**• põhisõna ja arvsõna asetsevad lauses üksteisest kaugel**

*Humanitaarabi viidi* ***12sse*** *tormis ja üleujutuses kannatada saanud* ***majapidamisse****.*

**• või lauses on arvsõna, aga põhisõna puudub.**

*Abi viidi 24 majapidamisest 12****-le****.*

*Nad jäid 12****ndaks****.*

Kui lisada on vaja käändelõpp **-l, -le** või **-lt,**  tuleb kasutada sidekriipsu, et täht “l”ei läheks segi numbriga 1. Muudel juhtudel on sidekriipsu kasutamine sinu valik – võib nii ja teisiti.

Kui järgarvu väljendavale numbrile on vaja lisada käändelõpp, siis alati lisatakse silbist **–nda** alates: 16ndale või 16-ndale (kui peab märkima käändelõpu, siis punkti enam pole!).

**EI OLE OLEMAS** KÄÄNDELÕPPE EGA TUNNUSEID **–NE** ega **-ME**, need on vigased vormid.

**5. Asendage arvsõna numbriga.**

1. Ta on saja       punktiga kaheteistkümnendal       kohal.
2. Tasu saadi kolmesaja       euro ringis.
3. Välireklaami saab vaadelda kaheteistkümnelt       korruselt.
4. Raha anti sajast       inimesest seitsmele
5. Oli rahul oma viieteistkümnenda       kohaga.
6. Viiekümnele       kliendile tehti kaks       pakkumust.
7. Viiele       kliendile tehti teine      pakkumus.
8. Plakat kukkus kuueteistkümnendalt       korruselt kolmandale
9. Said kolmekümne       aasta jooksul neljandat       korda kokku.
10. Tule seitsme       päeva pärast.
11. Läks sisse neljandana       ja võttis neljateistkümnenda       pileti.
12. Üheteistkümnes       ruumis pole veel remonti tehtud.
13. Tema ruum oli üheteistkümnes     , aga ta läks kogemata seitsmendasse
14. Allkirju saadi kahesajalt      .inimeselt.

**-NE JA –LINE lõpuliste sõnade kokku ja lahku kirjutamine**

*maja on kahekümne ühe korruseline on 21-korruseline = on 21korruseline*

*maja ehitatakse kahekümne ühe korruseliseks 21-korruseliseks = 21korruseliseks*

*sai kolmekuulise eetrikeelu 3-kuulise = 3kuulise*

*on üheteist(kümne)nädalastel kursustel 11-nädalastel = 11nädalastel*

*sai saja-aastaseks 100-aastaseks = 100aastaseks*

*sai saja ühe aastaseks 101-aastaseks = 101aastaseks*

*võttis kolmeliitrise purgi 3-liitrise purgi*

*võttis kahe- ja pooleliitrise purgi 2- ja 0,5-liitrise purgi*

*võttis kolme ja poole liitrise purgi 3,5-liitrise purgi*

**6. Asenda arvsõna numbriga**

1. Tööle võeti kolmekümne       aastane mees.
2. Ettevõte loodi kahetuhande üheksandal       aastal.
3. Saatuslikuks sai kolme ja poole       punktine vahe.
4. Ta tuli neljandast       osakonnast teise       üksusesse.
5. Jõudsime kaheteistkümnendalt       kohalt kolmandaks
6. Kümnes       majas on uued arvestid.
7. Isegi kolme       astmelisest trepist ei saanud ta üles.
8. Üheteistkümnendasse       majja ei jätkunud enam reklaamlehti.
9. Kast kukkus kuuendalt       korruselt kolmandale
10. Taotlusi võetakse vastu kella üheksani      .
11. Kümnes       uks on vasakus koridoris.
12. Tal on kaheksa       nädalane projekt.
13. Kahe       korruselise maja asemel ehitati kolme       korruseline.
14. Peeti seitsmekümne viiendat       sünnipäeva.
15. Mees pani lauale kümne       eurose rahatähe
16. Kolmekümnest       kliendist viiele       tehti uus pakkumine.

**7. Asenda numbrid arvsõnadega**

1. Käisin (2)       kuulisel välislähetusel.
2. Ettevõte sai (11)      aastaseks.
3. Osavõtt oli (75)      protsendiline.
4. Edestasime konkurente (8     kohaga.
5. (20.)      pretendendist saigi meie töökaaslane.
6. Raha anti (14)       taotlejale.
7. Tootmistsehh on (2)       korrusel.
8. See on (12)      rattaline veok.
9. Kingitus oli mõeldud (100)       ostjale.
10. Seda on söödud juba (1200)       aastat.
11. Rentisin (2)       ja (0,5)       tonnise auto. (kaks autot)

**ARVUDE PAIGUTAMINE TEKSTIS, VÕLTSIMISKINDLUS**

* **Erineva põhisõnaga seotud numbrid ei tohiks tekstis kõrvuti sattuda.**
* Kui üks lause lõpeb numbriga, tuleb järgmist lauset alustada sõnaga.
* Kui tekstis kasutatakse jaotiste numbertähistust, siis ei tohiks jaotise esimene lause alata numbritega.

■ Arv ja temale järgnev mõõtühiku lühend või tähis paigutatakse samale reale, kui

 see ei õnnestu, tuleb lühend sõnana välja kirjutada.

**Võltsimisvõimaluste vähendamiseks on soovitatav:**

* dubleerida arvu sõnadega *2504.50 € (kaks tuhat viissada neli eurot viiskümmend senti*).
* tihendada arvu järgujaotust *14449264*
* kasutada kuupäevamalli: *03. jaanuaril 2020; 03.01.2020*

.

**NB!** Eestis käibiva raha euro tähis on €, kolmetäheline lühend EUR kuulub ainult rahvusvahelisse ärisse ja kaubandusse. Suuliselt kasutatav *euri* viitab lohakale keelele.

# 8. Paranda vead ametitekstis

2.9. Ruumide normatiivne kõrgus peab olema vähemalt kolm ja pool m,

laius vähemalt 5m ja pikkus 12m. Valgustamata osa ei tohi ületada kümmet

%. Valgustus peab vastama § üks antud normidele.

2.10. 2018. aastast kehtib nõue, et ruume hakatakse kütma, kui keskmine

ööpäeva temperatuur langeb alla 4 C. Küte tuleb sisse lülitada hiljemalt 7,30 hommikul ja järjest täisvõimsusel köetava perioodi pikkus ei tohi ületada 14

t ööpäevas. Küttekulud ei tohi ületada alates aastast 2018 50 000 EURi kuus.

**9. Mis on õigesti kirjutatud, mis valesti? Kommenteeri.**

1. Auhind anti 3-le inimesele.
2. Piisab 100st eurost.
3. Kui ettevõte oma 25-ndat sünnipäeva pidas, .....
4. Ta on sündinud 2004 aastal ja sünnipäev on tal 20 märts.
5. Liikumine sai hoogu 1980ndatel ja järgnevatel kümnenditel.
6. See tekst kirjutati 90. aastatel.
7. Ta juhtis seda projekti 2017-2018. aastal.
8. Suusatajad võistlesid Otepääl 8-11. jaanuarini.
9. Nõupidamine oli 29.-30. märtsil Riias.
10. See maksis 3.450.375 EURi.
11. Tunnustust jagati 18 turundajale.
12. 31-st Tartu Ülikooli lõpetanud sotsioloogist kaks läks tööle turu-uuringukeskusesse.
13. Tekst on 31leheküljeline.
14. Need 100W pirnid tuleb asendada.
15. 30 kraadine kuumus mõjus ka tehnikale.
16. See oli 30% kaotus.
17. Tuli läbida 50 km vahemaa.
18. Tähtaeg on 20 oktoober.
19. Valimistest võttis osa ligi 1000 inimest.
20. Kontserdil viibis 5 tuhat kuulajat.
21. See on kirjas §111 11. lõikes.
22. See juhtus umbes 25. mai paiku.
23. Kuulajaid oli siis üle paarisaja, nüüd üle mitmesaja.
24. Tallinn 27. jaanuaril 2020.
25. Tallinnas, 27. jaanuar 2020.
26. Koosolek on reedel 31 märtsil.

10**. Tee vajalikud parandused**

25 kilomeetrine vahemaa, 140 aasta vanune puu, 10 protsendine palgatõus, kaks ja pool tonni kaaluv saadetis, 2,5 tonnine auto, 5 m pikkune kallak, kolme ruutmeetrine aluspõhi, 16ndal sajandil, sündis 2005 aastal, langes pärast viimast heidet 3 kohalt 6daks, kauplus on avatud õhtul kella 10, kahekümne nelja astmeline trepp, viibis üheksa korruselises majas, tellisime 12 kohalise bussi, pandi kolme aknalisse tuppa, kukkus kuue rattalisest järelkärust, neist 21le pandi uued veljed, kolmekümne seitsme variandiline, seitsme päevased kursused, ligi 100 inimest, viimased viis aastat, 360 kraadine pööre, temperatuur tõusis 360 kraadini, 15lt jäi arvamus saamata, tõstis kümne kiloseid kotte, tegi kaheteist tunniseid valvekordi, saabus kaksteist t varem, 40 vatine lamp, kasvas 14 %, sõitsime kahe korruselise bussiga, ootasid 5 päevast matka, sõitis 120 km tunnis, liikus 110 kilomeetrise tunnikiirusega, tuvastati kahe promilline joove, määrati kolme kuune karistus, 16aastat hiljem leiti 80 aastane tunnistaja, nautisid 30 päevast vabadust, 3. päevast alates, jäi üheteistkümne punktine vahe, maksis 20 000 eurost võlga, ei jätkunud 20 000 eurost, lehvitas saja euroseid

**ALGUSTÄHT ja JUTUMÄRGID**

Suur algustäht tähistab eesti keeles 1) lause algust, 2) nimesid, 3) institutsioonide nimetusi nende ametlikkuse ja püsikindluse märkimiseks, 4) viisakuspöördumist adressaadi Sina ja Teie märkimisel. **Suur algustäht ei ole seotud millegi tähtsusega.**

**Nimele** on iseloomulik see, et tema nimetähendus (mille sõna saab nimeks muutudes) ei lange kokku tema eelmise tähendusega (mis sõnal on olnud enne nimeks saamist).

Nt osaühingule on pandud nimi Magnet, mis nüüd tähendab konkreetset ettevõtet, mitte aga püsivalt magneetunud keha. Nimi ilma kontekstita ei ava oma tähendust, see ei ütle midagi asjasse pühendamatule, sel on teiste sõnadega võrreldes suur sümboolsusaste. Nimetus tähendab just seda, mida ta tähendab (sõna „osaühing“ puhul teame, et see on teatud ettevõtlusvorm).

Kuidas tunda ära, mis on **NIMI**?

* **Tähistatavat on üksainus, see on unikaalne**
* **Suur sümboolsusaste**
* **Tavaliselt ei tõlgita**

**Kui tegu on nimega, siis kirjutatakse selle kõik osad suure algustähega. Nime üldjuhul ei jutumärgistata,** v.a juhul, kui on karta elutu objekti segiminekut elusaga või kui nimeks olev kohanimi ei kattu paiknemiskohaga:

*õmblusfirma „Elina“ kostüümid, notaribüroo „Alvar Altermann“, arhitektuuribüroo „Kersalu ja Nagel“, ilusalong „Maimu Leht“; „Tallinna“ ööklubi (asukohaga Tartus).*

Üldjuhul on **toodetel** pigem nimed ja **teenustel** pigem nimetused. Oleks ju veider lugeda, et juuksuris pakutakse teenust Lühikeste Juuste Mudellõikus.

**Tooted**: diivanvoodi Koge, Päkapiku verivorstid, juust Atleet, vein Põltsamaa Kuldne, auto Honda Jazz, pesuloputusvahend Sensitive, mullivann Oasis, tolmuimeja Aurum AVC 003 jne.

**Teenused**: juuksuris föönisoeng, turvafirmas koduvalve, reisibüroos reisipakett, pangas õppelaen, kindlustuses reisikindlustus, spaas šokolaadimassaaž, advokaadibüroos juriidiline nõustamine jne.

Vahel on siiski ka vastupidi:

kodujuust hapukoorega, keedusalaami poolsuitsuvorst, puuviljamagustoit, uksematt ja hambahari ei ole nimed, vaid nimetused;

telefoniteenus Topeltpluss, Partnerkaart, Preemialaen, pakett Kodulahendus jne ei ole nimetused, vaid nimed.

Asutuse, ettevõtte ja organisatsiooni nimetuses märgib suur algustäht nimetuse ametlikkust. See ongi nn **ametlikkussuurtäht**, mida kasutatakse **juriidilise isiku registreeritud täisnimetuse** kirjutamisel**.** See on eelkõige dokumentide erinähtus, n-ö asjaajamiskeele omapära, mis ei ole üldkeeles kohustuslik ega soovitatavgi. Läbivat esisuurtähte kasutatakse, et toonitada nende nimetuste **ametlikkust** või **täielikkust**. Ametlikkussuurtäht võib hõlmata ka tüübinimetuse (aktsiaselts, projekteerimisbüroo).

Nt Tallinna Linnahalli Aktsiaselts, SEB Pank AS (üldtekstis on parem kasutada Tallinna linnahall ja SEB pank).

Tallinna Majanduskool või Tallinna majanduskool

Justiitsministeerium või justiitsministeerium; Riigikogu või riigikogu

Eesti Kindlustusfirmade Liit või Eesti kindlustusfirmade liit

Kaubandus- ja Tööstuskoda või kaubandus- ja tööstuskoda

 Vahel on sellisel nimetusel **võime eristada ainulisust üldisest** ( võrdle Eesti Pank ja Eesti pank, Tallinna Sadam ja Tallinna sadam). Sellistel puhkudel on tava kasutada ka üldtekstides läbivat suurtähte.

**Alati kirjutatakse väikese algustähega asutuste allüksused,** selle reegli alla käivad ka **nõukogud ja juhatused:**

Siseministeeriumi rahvastiku arvestuse osakond, TalTechi soojustehnika instituut, Eesti Panga juhatus, Finantsinspektsiooni nõukogu.

**Omamaiseid asutusenimesid võib käänata**:

aktsiaselts Suur Tõll või Suure Tõllu aktsiaselts;

osaühing Rakvere Piim või Rakvere Piima osaühing.

**Ametinimetused, auastmed, teaduskraadid ja tiitlid kirjutatakse väikese algustähega:**

president, minister, direktor, kindral, aasta kvaliteedijuht, härra, von, de jne.

Seega: Eesti Panga president, Swedbanki peadirektor,

Rahandusministeeriumi kantsler ~ rahandusministeeriumi kantsler

Internetiportaalide **aadress** kirjutatakse läbiva väiketähega, nagu www.youtube.com ~ youtube.com. Neid käänatakse sidekriipsu abil:  *luges postimees.ee-st, saatis everyday.com-i kaudu meili.*

**Portaalinimesid** kirjutatakse suure algustähega. Twitter, Skype, Youtube, Facebook jt. Neid käänatakse nagu tavalisi võõrnimesid: *kasutab Skype’i, luges Delfist, vaatas Youtube’ist, laadis alla Whatsapi, kasutab Moodle´it, saatis Instagramis video*

**Kohanimi täiendina kirjutatakse suure algustähega, välja arvatud ainult:**

1. **üksik keel**
2. **rahvas või hõim** (saksa rahvas, saksa hõim, saksa hõimud)

**NB! loomatõud, taime- ja loomaliigid on üksnes erialastes tekstides väiketähelised.**

**Harjutus 12 Kasuta õigesti suurt või väikest algustähte.**

 uurali keeled, ugri keeled, suahiili keel, ungari keel, vene kabe, türgi hõimud, türgi saun, saksa rahvas, indiaani keeled, rooma õigus, soome saun, rootsi laud, rootsi kardinad, tartu rahu, viini sai, gruyere`i juust, cheddari juust, worcesteri kaste, tori hobune

**Harjutus 13 Kasuta õigesti suurt algustähte ja jutumärke**

Töötan aktsiaseltsis helisev muusika. Laulan kammerkooris helisev muusika.

See laul on filmist helisev muusika. Sellest kirjutati ajakirjas helisev muusika.

Esinesin telesaates helisev muusika. Jõin kohvi heliseva muusika lokaalis.

24. taliolümpiamängud toimuvad Pekingis.

Siin on rootsi kroonid, eurod ja poola zlotid.

Aktsiaseltsi rakvere haigla üldkoosoleku moodustab MTÜ rakvere haigla 15liikmeline juhatus.

Aga rahvusvahelisel äripäeval omistati talle parima noore ärijuhi tiitel.

Avaldus tartu ülikooli rektorile Olen õppinud tartu ülikoolis.

Kohtusime suurel reedel, jaanipäeval, valentinipäeval, jõululaupäeval.

Kommikarbid viimne valss, must roos, palju õnne.

Kavandatakse balti riikide ärikonverentsi.

Ta on lõpetanud tartu ülikooli küberneetikuna ja saanud kesk-euroopa ülikoolis magistrikraadi.

Kas käisid taltechis ehitusmehaanika sümpoosionil?

Jalutasime toompealt raekoja platsile ja sealt mööda väike-karja tänavat vabaduse platsile.

Aktsiaseltsi nõukogu liikmed vastutavad äriseadustiku § 327 alusel samamoodi kui juhatuse liikmed.

Meie tööpõhimõtteid reguleerib ka liikluskindlustuse seadus.

Suur kaukaasia lambakoer, rootsi laud, soome kelk, tallinna kilud

Coopi grillitud juurviljasegu ja mamma lets go kõrvitsa-kohupiimapannkoogid ning 2l karastusjook lemon.

Kauplus käbid ja kännud, salong ilu võlu

Austatud eesti panga president Meie president saabus lennukiga

Nad kinnitatakse ametisse vabariigi presidendi nõusolekul.

Uurisin wikipediast järele, pärast kontrollisin eesti entsüklopeediast üle.

Kas panna see ka Instagram-i või piirduda Facebook-iga

Lugesin uuesti turundusuuringute käsiraamatu II osa.

Sain vajalikku infot majandusministeeriumi põhimäärusest.

Head tööd teeb põlva maavalitsus. Avaldus põlva maavalitsusele.